**Slovenská záručná a rozvojová banka, a. s.**

vyhlasuje

**V Ý Z V U**

na predloženie ponuky podľa § 117 zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“ alebo „zákon o verejnom obstarávaní“)

Na predmet zákazky:

**Poskytovanie upratovacích služieb v priestoroch regionálnych zastúpení SZRB, a. s. v Žiline, Trnave, Komárne a Liptovskom Mikuláši**

Bratislava, 26.09.2022

# POKYNY PRE ZÁUJEMCOV

## Všeobecné informácie

### **Identifikácia verejného obstarávateľa**

Názov: Slovenská záručná a rozvojová banka, a. s.

Sídlo: Štefánikova 27, Bratislava - mestská časť Staré Mesto 811 05

Štát: Slovenská republika

IČO: 00 682 420

DIČ: 2020804478

Zastúpený: Mgr. Bc. Peter Dávid, MBA – predseda predstavenstva

 Ing. Roland Štadler -podpredseda predstavenstva

Kontaktná osoba pre predmetnú zákazku:

Meno: Ing. Jana Chocholová

Tel.: +421 2 57 292 294

e-mail: jana.chocholova@szrb.sk

### **Predmet súťaže: Zákazka na poskytnutie služieb**

### **Názov súťaže:** **„**Poskytovanie upratovacích služieb v priestoroch regionálnych zastúpení SZRB, a. s. v Žiline, Trnave, Komárne a Liptovskom Mikuláši**“**

### **Opis predmetu zákazky:**

Predmetom zákazky je poskytovanie upratovacích služieb v priestoroch regionálnych zastúpení SZRB, a. s. v Žiline, Trnave, Komárne a Liptovskom Mikuláši. Bližšia špecifikácia opisu predmetu zákazky je uvedená v prílohe č. 5 – Opis predmetu zákazky.

### **CPV kód**

### Hlavný kód:

90911200-8 Čistenie (upratovanie) budov

90911300-9 Umývanie okien

90919200-4 Čistenie (upratovanie) kancelárií

### **Predpokladaná hodnota zákazky**

Predpokladaná hodnota za celú zákazku je vo výške do 14 640 EUR bez DPH na 1 rok spolu pre všetky regionálne zastúpenia v zmysle tejto výzvy.

Predpokladaná hodnota jednotlivých častí zákazky v EUR bez DPH:

Časť 1: Poskytovanie upratovacích služieb v priestoroch RZ Žilina: 3 249,60

Časť 2: Poskytovanie upratovacích služieb v priestoroch RZ Trnava: 3 806,40

Časť 3: Poskytovanie upratovacích služieb v priestoroch RZ Komárno: 3 876,00

Časť 4: Poskytovanie upratovacích služieb v priestoroch RZ Liptovský Mikuláš: 3 708,00

### **Typ zmluvy**

Zmluva o poskytovaní upratovacích služieb

### **Miesto plnenia:**

 Priestory regionálnych zastúpení banky:

 Žilina – v objekte prenajímateľa KG Reality, s.r.o., Framborská ul. č.19, Žilina

 Trnava – v objekte prenajímateľa PBS REAL INVEST, s.r.o., Hlavná ul. č. 29, Trnava

 Komárno – v objekte prenajímateľa DUNAJPLAVBA, s.r.o., Tržničné nám. č. 3, Komárno

Liptovský Mikuláš – v objekte prenajímateľa PARK-CORE s.r.o., Ul. 1. mája č. 12, Liptovský Mikuláš

### **Zdroj finančných prostriedkov, podmienky financovania**

Predmet zákazky bude financovaný z vlastných zdrojov verejného obstarávateľa. Splatnosť faktúry je 30 dní od jej preukázateľného doručenia verejnému obstarávateľovi. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, alebo ak nebude po stránke vecnej či formálnej správne vystavená, bude vrátená na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry. Verejný obstarávateľ neposkytuje preddavok ani zálohovú platbu.

### **Vysvetľovanie a doplnenie podkladov**

### Komunikácia medzi vyhlasovateľom Výzvy a uchádzačmi prebieha výhradne prostredníctvom elektronického nástroja JOSEPHINE.

###

## Príprava ponuky

### **Vyhotovenie ponuky**

### Doklady a dokumenty tvoriace obsah ponuky, požadované vo Výzve musia byť v ponuke predložené vo forme scanov originálov alebo kópií týchto dokladov.

### Uchádzači vo svojej ponuke označia, ktoré informácie sú obchodným tajomstvom alebo dôvernými informáciami.

### **Náklady na vypracovanie ponuky**

### Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

### **Jazyk ponuky**

### Celá ponuka a ďalšie doklady a dokumenty sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### **Mena a ceny uvádzané v ponuke**

### Uchádzačom navrhovaná zmluvná cena bude vyjadrená v mene Euro. Všetky sumy uvedené v ponuke, vo formulároch a v iných dokumentoch musia byť vyjadrené v mene Euro.

### Ceny za predmet zákazky musia byť stanovené podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.

### Ak uchádzač je platiteľom dane z pridanej hodnoty (ďalej len „DPH“), navrhované zmluvné ceny uvedie:

* cena bez DPH,
* výška DPH,
* cena vrátane DPH.

### Ak uchádzač nie je platiteľom DPH, na skutočnosť, že nie je platiteľom DPH, upozorní označením **„Nie som platiteľom DPH“**.

### Všetky ceny uvedené v ponuke sú konečné a pre uchádzača záväzné počas celej platnosti ponuky.

### Uchádzač musí v Prílohe č. 4 - Návrh na plnenie kritérií uviesť celkovú cenu v Eur bez DPH, výšku DPH a cenu v Eur s DPH, v prípade, že je platcom DPH. Ak uchádzač nie je platcom DPH, uvedie jeho ponukovú cenu celkom. Cena musí byť kladný, nenulový údaj. Všetky ceny uchádzač uvedie zaokrúhlené na dve desatinné miesta.

### Ak sa uchádzač stane počas platnosti zmluvy platcom DPH, nebude to mať vplyv na konečnú zmluvnú cenu pre verejného obstarávateľa.

### Ponúknutá cena bude počas trvania zmluvy maximálna a bude obsahovať všetky náklady úspešného uchádzača potrebné na splnenie predmetu zákazky.

### **Ponuková cena**

### Je výhradnou povinnosťou uchádzača, aby si dôsledne preštudoval túto Výzvu a všetky dokumenty poskytnuté verejným obstarávateľom, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.

### **Obsah ponuky**

### Vyplnený formulár **„Všeobecné informácie o uchádzačovi“** uvedený v **Prílohe č. 1** tejto Výzvy.

### **Zoznam dôverných informácii** v zmysle **Prílohy č. 2** tejto Výzvy.

### **Splnenie podmienok účasti** v zmysle **bodu 22** a **Prílohy č. 3** tejto Výzvy.

### Vyplnený formulár **„Návrh na plnenie kritérií“** podľa **Prílohy č. 4** tejto Výzvy, vypracovaný podľa bodu 21. Výzvy.

Uchádzač predloží podpísaný návrh zmluvy. Návrh zmluvy musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Uchádzač musí poskytnúť verejnému obstarávateľovi súčinnosť tak, aby zmluva bola podpísaná uchádzačom do 5 pracovných dní od odoslania oznámenia o úspešnosti ponuky, inak si verejný obstarávateľ vyhradzuje právo zmluvu neuzatvoriť a vyzvať na súčinnosť ďalšieho uchádzača v poradí.

## Predkladanie ponúk

### **Predloženie ponuky**

### Uchádzač predloží ponuku písomne v elektronickej forme prostredníctvom systému JOSEPHINE. (<https://josephine.proebiz.com/sk/>). Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

### V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie výzvy a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

### Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

### Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejného obstarávania (podľa § 20 ods. 5 zákona č. 85/2005 Z. z. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

### Uchádzač môže predložiť iba jednu ponuku.

**16.**  **Rozdelenie predmetu zákazky na** **časti:**

Verejný obstarávateľ umožňuje predložiť ponuku na jednu časť alebo na niekoľko častí, resp. na všetky časti.

Časť 1: Poskytovanie upratovacích služieb v priestoroch RZ Žilina

Časť 2: Poskytovanie upratovacích služieb v priestoroch RZ Trnava

Časť 3: Poskytovanie upratovacích služieb v priestoroch RZ Komárno

Časť 4: Poskytovanie upratovacích služieb v priestoroch RZ Liptovský Mikuláš

### **17. Variantné riešenia**

### Predloženie variantného riešenia sa neumožňuje. Ak súčasťou ponuky bude variantné riešenie, bude sa naň hľadieť, akoby nebolo predložené.

### **18. Lehota na predkladanie ponúk**

### Ponuky sa predkladajú v lehote na predkladanie ponúk. Lehota na predkladanie ponúk je stanovená do **03.10.2022 do 10:00 hod.**

### **19. Lehota viazanosti ponuky**

Uchádzač je viazaný svojou ponukou v lehote viazanosti ponúk, ktorá je stanovená verejným obstarávateľom do **31.10.2022.**

##

## Vyhodnotenie ponúk

### **20. Hodnotenie ponúk**

Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.

Verejný obstarávateľ hodnotí ponuky podľa kritérií na hodnotenie ponúk uvedených v bode 21. Výzvy.

### **21. Kritériá na hodnotenie ponúk**

Verejný obstarávateľ bude vyhodnocovať ponuky podľa § 44 ods. 3 písm. c) zákona o verejnom obstarávaní na základe najnižšej ceny.

**Postup pri vyhodnotení ponúk**

Kritériom na vyhodnotenie ponúk je najnižšia cena s DPH za predmet zákazky – **Príloha č. 4** – Návrh na plnenie kritérií.

Hodnotí sa **cena za 12 mesiacov** poskytovania služieb samostatne za každú časť v zmysle bodu 4 tejto výzvy.

Celková cena za poskytnutie služby musí byť stanovená ako konečná pre verejného obstarávateľa, vrátane všetkých nákladov (priame aj nepriame náklady vrátane dopravy). Uchádzač zahrnie do ceny všetky náklady a poplatky súvisiace s dodaním predmetu zákazky v zmysle požiadaviek uvedených v tejto Výzve.

### **22. Splnenie podmienok účasti uchádzačov**

Uchádzač doloží čestné vyhlásenie formou **Prílohy č. 3,** že spĺňa podmienky účasti uvedené v § 32 ods. 1 zákona verejnom obstarávaní.

**Uchádzač doloží aj doklad o oprávnení dodávať tovar, uskutočňovať stavebné práce alebo poskytovať službu (výpis z obchodného registra** (postačuje https://www.orsr.sk/) prípadne výpis živnostenského registra (<https://www.zrsr.sk/zr_om.aspx>) ), resp. výpis zo zoznamu hospodárskych subjektov, alebo ekvivalent.

### **23. Vyhodnotenie splnenia podmienok účasti a vyhodnotenie požiadaviek na predmet zákazky**

Verejný obstarávateľ posudzuje splnenie podmienok účasti a splnenie požiadaviek na opis predmetu zákazky v súlade s touto Výzvou u uchádzača, ktorý sa podľa kritérií na vyhodnotenie ponúk umiestnil na prvom mieste.

Verejný obstarávateľ vyhodnotí ponuku z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré uchádzač poskytol.

Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač doručí vysvetlenie alebo doplnenie predložených dokladov do dvoch pracovných dní od dňa doručenia žiadosti.

Verejný obstarávateľ vylúči zo súťaže uchádzača, ak budú naplnené skutočnosti:

1. uchádzač nedoručí písomné vysvetlenie ponuky na základe požiadavky verejného obstarávateľa do dvoch pracovných dní odo dňa doručenia žiadosti o vysvetlenie, ak verejný obstarávateľ neurčí dlhšiu lehotu,
2. uchádzačom predložené vysvetlenie ponuky nie je svojim obsahom v súlade s požiadavkou podľa bodu 22.,
3. predložil neplatné doklady; neplatnými dokladmi sú doklady, ktorým uplynula lehota platnosti,
4. poskytol informácie alebo doklady, ktoré sú nepravdivé alebo pozmenené tak, že nezodpovedajú

skutočnosti,

1. ponuka nespĺňa požiadavky na predmet zákazky,
2. nesplnil podmienky účasti.

V prípade ak uchádzač, ktorý podľa kritérií na vyhodnotenie ponúk sa predbežne umiestnil na prvom mieste bude vylúčený, verejný obstarávateľ vyhodnocuje splnenie podmienok účasti a splnenie požiadaviek na predmet zákazky u ďalších uchádzačov na základe poradia stanoveného na základe kritérií na vyhodnotenie ponúk, až kým neurčí úspešného uchádzača.

V prípade, ak ani jeden uchádzač nesplní podmienky účasti a požiadavky na predmet zákazky, verejný obstarávateľ ukončí obstarávanie bez výberu úspešného uchádzača.

## Prijatie ponuky

Komunikácia medzi verejným obstarávateľom a úspešnými uchádzačmi bude prebiehať v slovenskom, prípadne v českom jazyku prostredníctvom elektronického nástroja JOSEPHINE.

### **24. Uzavretie zmluvy**

S úspešným uchádzačom, ktorého ponuka bola prijatá, bude uzavretá zmluva na 12 mesiacov.

Verejný obstarávateľ si vyhradzuje právo neuzatvoriť zmluvu s úspešným uchádzačom v prípade, ak cenová ponuka úspešného uchádzača bude vyššia ako finančný limit pre takýto typ zákazky v zmysle zákona o verejnom obstarávaní.

Verejný obstarávateľ si vyhradzuje právo odmietnuť všetky predložené ponuky a ukončiť verejné obstarávanie bez výberu.

Verejný obstarávateľ neposkytuje preddavky, ani zálohové platby.

##  Ďalšie informácie

### **25. Dôvernosť procesu obstarávania**

Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Zodpovedné osoby nesmú/nebudú počas prebiehajúceho procesu vyhlásenej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.

Informácie, ktoré uchádzač v ponuke označí za dôverné alebo za obchodné tajomstvo, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so všeobecne záväznými právnymi predpismi.

# PRÍLOHA Č. 1

## VŠEOBECNÉ INFORMÁCIE O UCHÁDZAČOVI

|  |  |
| --- | --- |
| Obchodné meno alebo názov uchádzača*úplné oficiálne obchodné meno alebo názov uchádzača* |  |
|  |  |
| Názov skupiny dodávateľov*vyplňte v prípade, ak je uchádzač členom skupiny dodávateľov, ktorá predkladá ponuku* |  |
|  |  |
| Sídlo alebo miesto podnikania uchádzača*úplná adresa sídla alebo miesta podnikania uchádzača* |  |
|  |  |
| IČO |  |
|  |  |
| Právna forma |  |
|  |  |
| Zápis uchádzača v Obchodnom registri*označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje* |  |
|  |  |
| Štát*názov štátu, podľa právneho poriadku ktorého bol uchádzač založený* |  |
|  |  |
| Zoznam osôb oprávnených konať v mene uchádzača | meno a priezvisko |  |
|  |
|  |
|  |
| Kontaktné údaje uchádzača*pre potreby komunikácie s uchádzačom*  |  |
| Kontaktná adresa: |  |
|  |  |
| Meno a priezvisko kontaktnej osoby |  |
| Telefón |  |
| E-mail |  |
| V....................................., dňa ................ | ..................................................meno, funkcia |

# PRÍLOHA Č. 2

## ZOZNAM DÔVERNÝCH INFORMÁCIÍ

**Uchádzač/skupina dodávateľov:**

**Obchodné meno**

**Adresa spoločnosti**

IČO

Dolu podpísaný zástupca uchádzača týmto čestne vyhlasujem, že naša ponuka predložená v rámci Výzvy na predmet zákazky „Poskytovanie upratovacích služieb v priestoroch regionálnych zastúpení SZRB, a. s. v Žiline, Trnave, Komárne a Liptovskom Mikuláši“ vyhlásenej verejným obstarávateľom Slovenská záručná a rozvojová banka, a. s. so sídlom Štefánikova 27, Bratislava - mestská časť Staré Mesto 811 05 :

**[ ]** neobsahuje žiadne dôverné informácie, alebo

**[ ]** obsahuje dôverné informácie, ktoré sú v ponuke označené slovom „DÔVERNÉ“, alebo

**[ ]** obsahuje nasledovné dôverné informácie:

|  |  |  |
| --- | --- | --- |
| **P. č.** | **Názov dokladu** | **Strana ponuky** |
| 1 |  |  |
| 2 |  |  |
| 3 |  |  |

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[1]](#footnote-1) |

# PRÍLOHA Č. 3

## ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI

**Uchádzač/skupina dodávateľov:**

**Obchodné meno**

**Adresa spoločnosti**

IČO

Dolu podpísaný, zástupca uchádzača, týmto čestne vyhlasujem, že naša ponuka predložená v rámci Výzvy na predmet zákazky „Poskytovanie upratovacích služieb v priestoroch regionálnych zastúpení SZRB, a. s. v Žiline, Trnave, Komárne a Liptovskom Mikuláši“ vyhlásenej verejným obstarávateľom Slovenská záručná a rozvojová banka, a. s. so sídlom Štefánikova 27, Bratislava - mestská časť Staré Mesto 811 05 :

**[ ]**  neboli sme, ani náš štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev , trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

**[ ]**  nemáme nedoplatky na poistnom na sociálne poistenie a zdravotná poisťovňa neeviduje voči nám pohľadávky po splatnosti v Slovenskej republike a v štáte sídla, miesta podnikania alebo obvyklého pobytu,

**[ ]**  nemáme nedoplatky voči daňovému a colnému úradu v Slovenskej republike a v štáte sídla, miesta podnikania alebo obvyklého pobytu,

**[ ]**  nebol na náš majetok vyhlásený konkurz, nie sme v reštrukturalizácii, nie sme v likvidácii, ani nebolo proti nám zastavené konkurzné konanie pre nedostatok majetku alebo zrušený konkurz pre nedostatok majetku,

**[ ]**  sme oprávnení dodávať tovar, uskutočňovať stavebné práce alebo poskytovať službu v zmysle bodu 22 Výzvy,

**[ ]**  nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[2]](#footnote-2) |

#

# PRÍLOHA Č. 4

## NÁVRH NA PLNENIE KRITÉRIÍ

**Poskytovanie upratovacích služieb v priestoroch regionálnych zastúpení SZRB, a. s. v Žiline, Trnave, Komárne a Liptovskom Mikuláši**

Obchodné meno uchádzača:

Sídlo alebo miesto podnikania uchádzača:

IČO:

|  |  |  |  |  |
| --- | --- | --- | --- | --- |
| Názov služby | **Cena za** **1 mesiac** **v EUR bez DPH** | **Cena za** **12 mesiacov** **v EUR bez DPH** | **DPH****20 %** | **Cena za** **12 mesiacov** **v EUR s DPH** |
| Upratovacie služby v **Žiline** |  |  |  |  |
| Upratovacie služby v **Trnave** |  |  |  |  |
| Upratovacie služby v **Komárne** |  |  |  |  |
| Upratovacie služby v **Liptovskom Mikuláši** |  |  |  |  |

**Uchádzač vyhlasuje, že JE / NIE JE platiteľom DPH (uchádzač zakrúžkuje relevantný údaj).**

V ........................., dňa ................... ...............................................................

 meno, priezvisko a funkcia oprávnenej osoby uchádzača

 podpis oprávnenej osoby uchádzača

***Poznámka:***

- *dátum musí byť aktuálny vo vzťahu ku dňu uplynutia lehoty na predkladanie ponúk,*

- *uchádzač zaokrúhli svoje návrhy v zmysle matematických pravidiel na 2 desatinné miesta.*

**PRÍLOHA Č. 5**

**Opis predmetu zákazky**

**Poskytovanie upratovacích služieb v priestoroch regionálnych zastúpení SZRB, a. s. v Žiline, Trnave, Komárne a Liptovskom Mikuláši**

Predmetom zákazky je poskytovanie upratovacích služieb v priestoroch regionálnych zastúpení SZRB, a. s. v Žiline, Trnave, Komárne a Liptovskom Mikuláši.

Verejný obstarávateľ umožňuje predložiť ponuku na jednu časť alebo na niekoľko častí, resp. na všetky časti.

Časť 1: Poskytovanie upratovacích služieb v priestoroch RZ Žilina

Časť 2: Poskytovanie upratovacích služieb v priestoroch RZ Trnava

Časť 3: Poskytovanie upratovacích služieb v priestoroch RZ Komárno

Časť 4: Poskytovanie upratovacích služieb v priestoroch RZ Liptovský Mikuláš

* Rozsah poskytovaných služieb v priestoroch **RZ Žilina**

Rozloha: 88,90 m2

**Denné upratovanie:**

* vyprázdňovanie odpadkových košov,
* zametanie a umývanie podláh s umývateľným povrchom,
* odstránenie škvŕn okolo kľučiek a z exponovaných miest dverí,
* čistenie a leštenie miesta styku s klientom,
* umytie a leštenie zrkadiel,
* leštenie sklenených plôch častého dotyku,
* umývanie drezu, pracovnej dosky kuchynskej linky, umytie a vyleštenie batérie,
* umývanie umývadiel a WC mís, pisoárov, výleviek s dezinfekciou.

**Týždenné upratovanie:**

* utieranie prachu na voľných plochách (stoly, parapety, skrinky, pulty, poličky, hydranty, rámy a pod.) do výšky 1,7 m,
* vysávanie miestností s položeným kobercom,
* čistenie a dezinfekcia mikrovlnnej rúry z vnútra.

**Mesačné upratovanie:**

* umývanie dverí a ich rámov,
* utieranie prachu na voľných plochách nad výšku 1,7 m,
* utieranie stoličiek,
* dezinfekcia a umytie odpadových nádob,
* čistenie keramických obkladov,
* umývanie kuchynskej linky,
* omietanie pavučín, utieranie prachu z hasiacich prístrojov, vypínačov, zásuviek, radiátorov, zárubní.

**Ročné upratovanie:**

- umývanie okien – 1 x ročne obojstranne,

- tepovanie stoličiek a kancelárskych kresiel.

* Rozsah poskytovaných služieb v priestoroch **RZ Trnava**

Rozloha: 102,50 m2

**Denné upratovanie:**

* vyprázdňovanie odpadkových košov,
* zametanie a umývanie podláh s umývateľným povrchom,
* utieranie prachu na stoloch,
* odstránenie škvŕn okolo kľučiek a z exponovaných miest dverí,
* čistenie a leštenie miesta styku s klientom,
* umytie a leštenie zrkadiel,
* leštenie sklenených plôch častého dotyku,
* umývanie drezu, pracovnej dosky kuchynskej linky, umytie a vyleštenie batérie,
* umývanie umývadiel a WC mís, pisoárov, výleviek s dezinfekciou

**Týždenné upratovanie:**

* utieranie prachu na voľných plochách (stoly, parapety, skrinky, pulty, poličky, hydranty, rámy a pod.) do výšky 1,7 m,
* vysávanie miestností s položeným kobercom,
* čistenie a dezinfekcia mikrovlnnej rúry z vnútra.

**Mesačné upratovanie:**

* umývanie dverí a ich rámov,
* utieranie prachu na voľných plochách nad výšku 1,7 m,
* utieranie stoličiek,
* dezinfekcia a umytie odpadových nádob,
* čistenie keramických obkladov,
* umývanie kuchynskej linky,
* omietanie pavučín, utieranie prachu z hasiacich prístrojov, vypínačov, zásuviek, radiátorov, zárubní.

**Ročné upratovanie:**

- umývanie okien – 1 x ročne obojstranne,

- tepovanie stoličiek a kancelárskych kresiel.

* Rozsah poskytovaných služieb v priestoroch **RZ Komárno**

Rozloha: 162 m2

**Denné upratovanie:**

* vyprázdňovanie odpadkových košov a popolníkov, utretie popolníkov,
* zametanie a umývanie podláh s umývateľným povrchom,
* umytie zábradlia v interiéri,
* odstraňovanie škvŕn z vchodových dverí,
* odstránenie škvŕn okolo kľučiek a z exponovaných miest dverí,
* čistenie a leštenie miesta styku s klientom,
* leštenie sklenených plôch častého dotyku,
* umývanie drezu, pracovnej dosky kuchynskej linky, umytie a vyleštenie batérie,
* umývanie umývadiel a WC mís, pisoárov, výleviek s dezinfekciou.

**Týždenné upratovanie:**

* utieranie prachu na voľných plochách (stoly, parapety, skrinky, pulty, poličky, hydranty, rámy a pod.) do výšky 1,7 m,
* vysávanie miestností s položeným kobercom,
* umytie celého zábradlia,
* umytie sklenených a polosklenených dverí a prepážok,
* čistenie a dezinfekcia mikrovlnnej rúry z vnútra.

**Mesačné upratovanie:**

* očistenie a vyleštenie plných dverí a ich rámov,
* utieranie prachu na voľných plochách nad výšku 1,7 m,
* utieranie stoličiek,
* dezinfekcia a umytie odpadových nádob,
* čistenie keramických obkladov,
* umývanie kuchynskej linky,

- omietanie pavučín, utieranie prachu z hasiacich prístrojov, vypínačov, zásuviek, radiátorov, zárubní.

**Ročné upratovanie:**

- umývanie okien – 1 x ročne obojstranne,

- tepovanie stoličiek a kancelárskych kresiel.

* Rozsah poskytovaných služieb v priestoroch **RZ Liptovský Mikuláš**

Rozloha: 137,66 m2

**Denné upratovanie:**

* vyprázdňovanie odpadkových košov,
* zametanie a umývanie podláh s umývateľným povrchom, údržba parkiet,
* odstraňovanie škvŕn z vchodových dverí,
* odstránenie škvŕn okolo kľučiek a z exponovaných miest dverí,
* čistenie a leštenie miesta styku s klientom,
* umytie a leštenie zrkadiel,
* leštenie sklenených plôch častého dotyku,
* umývanie drezu, pracovnej dosky kuchynskej linky, umytie a vyleštenie batérie,
* umývanie umývadiel a WC mís, pisoárov, výleviek s dezinfekciou.

**Týždenné upratovanie:**

* utieranie prachu na voľných plochách (stoly, parapety, skrinky, pulty, poličky, hydranty, rámy a pod.) do výšky 1,7 m,
* vysávanie miestností s položeným kobercom,
* čistenie a dezinfekcia mikrovlnnej rúry z vnútra.

**Mesačné upratovanie:**

* očistenie a vyleštenie dverí a ich rámov,
* utieranie prachu na voľných plochách nad výšku 1,7 m,
* utieranie stoličiek,
* dezinfekcia a umytie odpadových nádob,
* čistenie keramických obkladov, umývateľných stien, sklenených stien,
* umývanie kuchynskej linky,
* omietanie pavučín, utieranie prachu z hasiacich prístrojov, vypínačov, zásuviek, radiátorov, zárubní.

**Ročné upratovanie:**

- umývanie okien – 1 x ročne obojstranne,

- tepovanie stoličiek a kancelárskych kresiel.

Upratovacie práce budú vykonávané počas pracovnej doby v časoch dohodnutých so zamestnancami regionálnych zastúpení.

**Obhliadka miesta dodania predmetu zákazky:**

Vzhľadom k špecifikácii predmetu obstarávania verejný obstarávateľ odporúča uchádzačom, aby vykonali obhliadku miesta dodania predmetu zákazky.

Informácie k obhliadke:

* Termín obhliadky je potrebné dohodnúť vopred telefonicky alebo e-mailom s kontaktnou osobou SZRB. Termín obhliadky je: 28.09.2022 od 9:00 hod. do 11:00 hod., resp. podľa dohody s kontaktnou osobou daného RZ.
* V prípade Vášho nezáujmu o obhliadku miesta dodania predmetu zákazky má SZRB za to, že je Vám toto miesto známe.

Kontaktná osoba na obhliadku miesta dodania predmetu zákazky v priestoroch RZ Žilina: Ing. Pavol Farský, mobil: 0903675179, e-mail: pavol.farsky@szrb.sk

Kontaktná osoba na obhliadku miesta dodania predmetu zákazky v priestoroch RZ Trnava: Ing. Andrea Poliaková, mobil: 0903468911, e-mail: andrea.poliakova{@szrb.sk

Kontaktná osoba na obhliadku miesta dodania predmetu zákazky v priestoroch RZ Komárno: PhDr. Štefan Havran, mobil: 0902929430, e-mail: stefan.havran@szrb.sk

Kontaktná osoba na obhliadku miesta dodania predmetu zákazky v priestoroch RZ Liptovský Mikuláš: Ing. Robert Bazela, mobil: 0904704415, e-mail: robert.bazela@szrb.sk

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)